Lakandranon' i Môzambika
Ny Lakandranon' i Mozambika dia sampan' ny Ranomasimbe Indiana mampisaraka an' i Madagasikara amin' i Afrika, tandrify indrindra an' i Mozambika.

Manodidina ny 1 600 km eo ho eo ny lavany, 419 km ny sakany amin' ny toerana tery indrindra ary mahatratra 3 292 m ny halaliny amin' ny toerana lalina indrindra, eo amin' ny 230 km miala ny morontsirak' i Môzambikana. Mandalo amin' ny korian-drano mafana mitodika mianatsimo izay mikambana amin' ny korianan' i Agulhas any atsinanan' ny morontsirak' i Afrika Atsimo.

Ireo nosy 

Any avaratra, eo anelanelan' i Madagasikara sy ny kôntinenta afrikana no misy ny tamba-nosy Kômôro.

Ao ihany koa ireo nosy kely - ankoatra ny nosy Tromelin izay mitokana any amin' ny Ranomasimbe Indiana - izay eo ambany fiadidian' i Frantsa ka antsoina hoe "Nosy Miparitaka": ny nosy Glorieuses, Juan de Nova, Europa ary Bassas da India.

Ny tombon-tsoa azo avy aminy 

Ahitana ireo toerana fitiliana ny toetr'andro sy ny fiavian' ny rivodoza ireo nosy kely miparitaka ao amin' io lakandrano io. Maro ireo sambo mpitatitra solitany no mandalo ao. Mahamora ny fiarovana ny fitaterana an-dranomasina sy ana habakabaka iraisam-pirenena ihany koa ao, indrindra ny fifamoivoizana Madagasikara-Jiboty-Madagasikara, na Maorisy-Kenia-Maorisy.

Jeografia
Ranomasimbe
Afrika